L'Agència de Residus de Catalunya exerceix la potestat sancionadora en el cas d'infraccions previstes en el Decret legislatiu 1/2009, de 21 de juliol, pel qual s'aprova el Text refós de la Llei reguladora dels residus i en la Llei 22/2011, de 28 de juliol, de residus i sòls contaminats.
Les conductes tipificades com a infraccions en aquests textos normatius es refereixen a l'incompliment d'obligacions de diversa naturalesa: l'incompliment de les condicions fixades en els títols administratius com autoritzacions o llicències, la realització d'activitats de gestió de residus sense l'obtenció del corresponent títol administratiu, l'incompliment d'obligacions documentals o la incorrecta gestió dels residus, entre altres conductes.
En funció de la gravetat de cada infracció, la norma d'aplicació preveu diferents graus de multa delimitats per un import mínim i un import màxim.
La normativa en l'àmbit sectorial dels residus és molt àmplia i diversa.
D'aquesta manera, les obligacions l'incompliment de les quals pot donar lloc a sanció es troben previstes tant en les normes que regulen el sector des d'un punt de vista global com en les normes que regulen tipologies concretes de residus o determinades activitats de gestió de residus.
Amb l'exercici d'aquesta potestat, i tenint en compte la funció preventiva de les sancions, l'Agència de Residus de Catalunya pretén assolir un major grau d'observança de la normativa reguladora dels residus.
A banda del compliment de les sancions imposades, la persona infractora resta obligada a restaurar la situació alterada al seu estat original, així com a indemnitzar pels danys i perjudicis causats, en el seu cas.
El compliment d'aquesta obligació resulta d'igual importància que el compliment de la sanció atès que pretén reduir al mínim possible l'impacte que s'hagi pogut causar al medi ambient amb la comissió de la infracció.
Per aquest motiu, la recuperació del medi afectat i el restabliment de la legalitat infringida resulten primordials i són plenament considerats durant la tramitació del procediment sancionador per graduar la sanció a imposar.
En les fases d'acord d'incoació i de proposta de resolució del procediment sancionador, s'atorga a l'interessat un termini de 10 dies per formular al·legacions o, alternativament, acollir-se a una de les opcions següents:
En tots els casos, l'efectivitat de la reducció resta condicionada a la renúncia d'accions i recursos en via administrativa
Les persones interessades en un procediment sancionador tenen dret a conèixer el seu estat de tramitació, així com a accedir a l'expedient i a obtenir-ne còpia.
Les persones jurídiques i la resta d'obligats a relacionar-se electrònicament amb l'Administració pública han de sol·licitar l'accés i/o còpia de l'expedient a través del tràmit de petició genèrica.
En l'esmentat tràmit de sol·licitud caldrà adjuntar la documentació acreditativa de la identitat i/o representació als efectes de poder remetre l'Agència de Residus de Catalunya els documents sol·licitats que formen part de l'expedient.
Tot i que es considera preferible la utilització del tràmit de petició genèrica, les persones físiques no obligades a relacionar-se electrònicament amb l'Administració pública poden optar entre la utilització dels mitjans electrònics o bé l'accés i/o obtenció de còpia de l'expedient de forma presencial.
En aquest darrer cas, per tal d'evitar demores i assegurar la disponibilitat del personal, és necessari sol·licitar cita prèvia mitjançant el número 93 567 33 00 ext.